Սյուզան աբու ալ-Հաուա

**Սյուզան աբու ալ-Հաուա** (, ), պաղեստինյան ծագմամբ ամերիկացի գրող և քաղաքական ակտիվիստ։ Նա «Առավոտները Ջենինում» գրքի հեղինակն է, և «Խաղահրապարակներ Պաղեստինի համար» շահույթ չհետապնդող կազմակերպության հիմնադիրն է։ Ապրում է Յարդլիում, Փենսիլվանիա նահանգ։ Նրա երկրորդ՝ «Ջրի և երկնքի կապույտի միջև» գիրքը լույս տեսնելուց առաջ վաճառվել է 19 լեզվով։ Միացյալ Թագավորությունում հրատարակվել է 2015 թվականի հունիսի 4-ին, իսկ Նահանգներում՝ 2015 թվականի սեպտեմբերի 1-ին։

## Վաղ կյանք և կրթություն
Աբու ալ-Հաուայի ծնողները ծնվել են Ատ-Տուրում (Երուսաղեմ)։ Նրանք 1967 թվականի Վեցօրյա պատերազմի պատճառով դարձել էին փախստականներ։ Մայրը, որն այդ ժամանակ սովորում էր Գերմանիայում, վերադառնալու հնարավորություն չուներ։ Այսպիսով, զույգը վերամիավորվում է Հորդանանում՝ նախքան Քուվեյթ գնալը, որտեղ և 1970 թվականին ծնվել էր աբու ալ-Հաուան"։

«Առավոտները Ջենինում» (2006 թվականին ի սկզբանե հրատարակվել էր «Դավիթի սպին» վերնագրով) իր առաջին վեպն էր։

2013 թվականին աբու ալ-Հաուան հրատարակում է «Իմ ձայնը ձգտում է քամուն» բանաստեղծական ժողովածուն։

Աբու ալ-Հաուան հիմնադրել է «Խաղահրապարակներ Պաղեստինի համար» հասարակական կազմակերպությունը, որով Պաղեստինի և ՄԱԿ-ի՝ Լիբանանում տեղակայված փախստականների ճամբարներում երեխաների համար կառուցվում է խաղահրապարակներ։ Առաջին խաղահրապարակը կառուցվել է 2002 թվականին։

## Ակտիվիզմ
Նա Boycott, Divestment, and Sanctions (BDS, հայ․՝ բոյկոտ, իզոլացիա և սանկցիաներ) արշավի մասնակից էր, ինչպես նաև Ալ Ավադայի խոսնակ։

### Բոյկոտ, իզոլացիա և սանկցիաներ (BDS)
Աբու ալ-Հաուան Իսրայելի դեմ բոյկոտի արշավի, ինչպես նաև մշակութային բոյկոտի պայմանագիր ստորագրող կողմն էր։ Նա BDS առաջին կոնֆերանսներից մեկում ելույթ է ունեցել (Փենսիլվանիայի համալսարան)։

Աբու ալ-Հաուան BDS շարժումը տեսնում էր որպես «պաղեստինյան իրավունքների և Իսրայելի կողմից ներկայումս էթնիկ զտումների դեպ արդարադատության հասնելու համար եղած ամենաարդյունավետ ուղներից մեկը»։

### «Առավոտները Ջենինում»
«Առավոտները Ջենինում» վեպը հրատարակվել է 2010 թվականին։ Հրատարակվել է Bloomsbury հրատարակչական գործակալության կողմից, և Բլումսբուրի Քաթար հրատարակչության հիմնադրամի կողմից թարգմանվել է արաբերեն։ Այ ամենաքիչը թարգմանվել է երկու տասնյակ լեզվով և դարձել է համաշխարհային բեսթսելլեր։

Ֆրանսիացի գրող և փիլիսոփա Բերնարդ-Հենրի Լևին «Առավոտները Ջենինում» վեպն անվանել է «հակաիսրայելական և հակահրեական կլիշեների կեղծավորության համակենտրոնացումը գեղարվեստական գրականության մեջ»։ Աբու ալ-Հաուան պատասխանել է Լևիին՝ նրան անվանելով «փիլիսոփայության և ինտելեկտուալ էլիտարության ֆրանսիական փոփ աստղ» և մեղադրել է «անուն տալու» համար․ 

«Filmworks Dubai»-ը գնել էր ֆիլմը նկարահանելու իրավունքները, և ֆիլմը պատրաստվում էր նկարահանվել 2013 թվականի վերջին։ Աննա Սոլեր-Փոնթը, որը Pontas գործակալության նախագահն էր, ասել է՝ «Սա հատուկ նախագիծ է լինելու։ Պաղեստինում դեռ նման էպիկ ֆիլմեր չկան»։

## Այլ գործունեություններ
Բացի գեղարվեստական գրականություն գրելուց և ակտիվիզմից, աբու ալ-Հաուան նաև շարունակում է բժշկական հոդվածներ գրել ամսագրերի և թմրանյութերի դեմ պայքարող ընկերությունների համար։

Նա համեմատում է Իսրայելին ապարտեիդ Հարավային Աֆրիկայի հետ։ 2013 թվականին աբու ալ-Հաուան մերժել է Ալ-Ջազիրայի ՝ մի քանի հայտնի իսրայելցիների հետ Իսրայել-Պաղեստին հակամարտությունը քննարկելու հրավերը։

## Աշխատություններ
**[[Առավոտները Ջենինում]]*, վեպ (Bloomsbury, 2010).
* *Երկնքի և ջրի կապույտի միջև*, վեպ (Bloomsbury, 2015).
* *Քանդված պատրանքներ* քրեստոմատիա (Amal Press, 2002)
* *Փնտրելով Ջենինին*, քրեստոմատիա (Cune Press, 2003).
* *Ցանկանալով Փաղեստինը։ Նոր պաղեստինյան գրվածքներ աքսորի և տան մասին,* քրեստոմատիա (2012)
* *Իմ ձայնը ձգտում է քամուն*, բանաստեղծական ժողովածու (Just World Books, նոյեմբեր, 2013)
* *Սա սահման չէ․ Ռեպորտաժ և անդրադարձ Պաղեստինի գրականության փառատոնից*

## Ծանոթագրություններ

## Արտաքին հղումներ
*Կենսագրություն  - Bloomsbury Publishing
*Baby Martyr 
*Հարցազրույց Սյուզան աբու ալ-Հաուայի հետ

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ոչ գեղարվեստական գրողներ
Կատեգորիա:ԱՄՆ-ում պաղեստինցի փախստականներ
Կատեգորիա:Ամերիկացի լրագրողներ
Կատեգորիա:Ամերիկացի կին վիպասաններ
Կատեգորիա:Հարավային Կառոլինայի համալսարանի շրջանավարտներ
Կատեգորիա:Պաղեստինցի գրողներ
Կատեգորիա:Պաղեստինցի կին գրողներ